POSÕ
POSÕ on 2012. aastal loodud Folk'n'Roll muusikastiili viljelev Pärnumaa ja Viljandi juurtega ansambel. Ansambli nime kohta levib mitmeid legende, mille päris tähendust teavad väidetavalt vaid bändi liikmed. POSÕ motoks on "miski pole kindel, isegi mitte rütm". POSÕ esinemiskava sisaldab bändi omaloomingut. 2014. aasta sügisel valmis ansamblil esimene muusikavideo loole "Eile kätte jõudis homme". 2016. ilmus ansambli esimene nimialbum.